Адуней кьазуп|.

Адуней кьазуп| - рх|вит| ажважвта,
Дзач|вызлак|гьи йкьазу заны йг|адзит|.
Дг|ацапшит| аг|выч|вг|выс йц|ыхъвахауата,
Мг|вата йамидаз йгвыла йг|айпхьадзит|.

Дазхъвыцит| йажва йуаг|а дызларылаз,
Йыгвла дызлайцхъраг|аз, йынбжьаг|в дызлайбаз.
Дазхъвыцит| йх|аль дызлаъаз, дызлагылаз,
Гванах|та йг|айгыз, хъац|арата йчпаз.

Дазхъвыцит| щтата йц|ыхъвала йг|анижьуа,
Мамыр жвлата йынц|ра апны йлайц|аз.
Дазхъвыцит| чвахъабагата йсабиква йрызг|анижьуа, 
Сабапта йг|айгыз, уыста йнайырдзаз.

Адуней кьазуп| -рх|вит| ажважвта,
Дгьг|ахъынх|выхуам  зкьазу г|адзаз.
Йынасыпп| мшк|ы йынц|ра далгата,
Дымгвъаджьуа тынчдза зылаква хъызг|ваз.

Йынасыпп|, йгвы йтаз зымг|ва  йырхъйата,
«Йсылшуз счпат|», - зхъагвы аквыта йызх|ваз.
Йынасыпп|, йуаг|а ргвы днадзата,
«Дг|выч|вг|выс бзийын, байтамаль», - дзырх|ваз!

Шхай Катйа.